Reuß

Reuß  estas germana nobela familio, kiu ĝis 1918 regis plurajn malgrandajn princlandojn en la teritorio de hodiaŭa Turingio. Ebla esperantigo povus esti "Reŭso" (laŭ la skribo) aŭ "Rojso" (laŭ la prononco). Ilia entombiga kirko estis ĝis 1913 la Monta preĝejo en Schleiz.

 Dinastio 
La dinastio Reuß estis germana nobela familio, kiuj ĝis 1918 regis plurajn malgrandajn princlandojn en la teritorio de hodiaŭa Turingio. Laŭ tradicio, ĉiu vira dinastiano portas la nomon Henriko, germane Heinrich. Por distingi ilin, ĉiuj Henrikoj (ne nur la regantaj monarĥoj!) estas numeritaj, ekzemple Henriko la 27-a (Reuß juna linio), la lasta reganta princo, kaj liaj filoj Henriko la 40-a, Henriko la 43-a kaj Henriko la 45-a.

 Kelkaj konataj familianoj 
 Heinrich Reuß von Plauen (1400-1470), 32-a Alta Majstro de la Germana Ordeno
 Henriko la 2-a (Reuß-Gera), "la postmorta" (1572-1635), mecenato de ekonomio kaj edukado en Gera
 Erdmuthe Dorothea von Zinzendorf (1700-1756), denaske grafino Reuß zu Ebersdorf
 Karolino de Saksio-Vajmaro-Eisenach (1884-1905), grandduk-edzino, denaske Reuß zu Greiz

 Eleonore Reuß de Köstritz (1860-1917), ekde 1908 caredzino de Bulgario

 Anni-Frid Lyngstad, kantisto de la sveda popmuzika grupo ABBA, edzino de Heinrich Ruzzo Prinz Reuß, de 1992 ĝis lia morto en 1999

 Heinrich XIII. Prinz Reuß (n. 1951), aktivulo de la dekstre ekstrema Reichsbürger-movado

 Historiaj ŝtatoj 
Reuß estas la nomo de diversaj historiaj ŝtatoj en la teritorio de hodiaŭa Turingio, ĝis 1918 regataj de la samnoma dinastio.

 antaŭ 1778 resp. 1848 
 Diversaj ŝtatetoj, interalie Reuß-Gera, Reuß-Schleiz, Reuß-Ebersdorf

 Reuß älterer Linie 
 1778-1918 Reuß älterer Linie, "Reuß pli aĝa linio", princlando, kun ĉefurbo Greiz

 Reuß jüngerer Linie 
 1848-1918 Reuß jüngerer Linie, "Reuß pli juna linio", princlando, kun ĉefurbo Gera

 Popolŝtato Reuß 
 1918-1919 Volksstaat Reuß, respubliko, estiĝis kiel unuiĝo de la du antaŭaj, poste iĝis parto de Turingio


Kategorio:Dinastioj
Kategorio:Germanaj princlandoj
Kategorio:Historio de Turingio